લાકડાના એક કબાટમાંથી ભગવાને બે સફેદ જાડા, કપડાના લાંબા કોટ કાઢ્યા. એક નિંજુરે પહેર્યો, બીજો મેં એને જોઈને પહેરી લીધો. ચેપ ન લાગે એ માટેની આ વિધિ હતી. આખું બેઝમેન્ટ એરકન્ડિશન્ડ હતું અને દસ હજાર જાનવરોની વાસથી અહીંની હવા ભીની અને તીવ્ર અને બોઝિલ મહેસૂસ થઈ રહી હતી. વર્તુળાકાર લોબી હતી. વચ્ચે મોટા મોટા રૃમો હતા જેમાં ગોઠવેલાં પાંજરાંઓમાં જાનવરો હતાં અને એક જ જેવા લાગતા કર્મચારીઓ, કપડાં સફેદ ગોળાકાર ટોપીઓવાળી વરદીઓ પહેરીને કામ કરતા નજર આવી રહ્યા હતા.